කොම්පඤ්ඤ වීදියේ පැල්පත් වෙනුවට සුවපහසු ස්ථිර මහල් නිවාස සංකීර්ණයක් ඉදිකර දෙන බව ආරක්‍ෂක හා නාගරික සංවර්ධන අමාත්‍යංශයේ ලේකම් ගෝඨාභය රාජපක්‍ෂ මහතා පවසයි.කොළඹ කොම්පඤ්ඤ වීදියේ පදිංචිකරුවන්ගේ නිවාස ඉන් ඉවත් කිරීම හා එහි පදිංචිකරුවන් වෙනුවෙන් ගන්නා ඉදිරි ක්‍රියාමාර්ග පිළිබඳ ඔවුන් දැනුවත් කිරීමේ රැස්වීමක් ඊයේ (28) කොළඹ ඩී. ආර්. විජේවර්ධන මාවතේ පිහිටි ප්‍රදර්ශන හා සම්මේලන ශාලාවේ පැවැති අවස්ථාවට එක්වෙමින්ආරක්ෂක ලේකම්වරයා මේ බව පැවැසීය.මේ රැස්වීමට සහභාගී වූ කොම්පඤ්ඤ වීදියේ පදිංචිකරුවන් සමඟ ඍජුවම තමාට ඇති ගැටලු පිළිබඳ සාකච්ඡා කළ ආරක්ෂක ලේකම්වරයා කියා සිටියේ සියලුම නිවාස හිමියන්ට තමන් දැනට සිටින තත්ත්වයට වඩා ඉහළ ජීවන මට්ටමක් මෙම නිවාස සංකීර්ණය ඉදි කිරීමෙන් සලසා දෙන බවයි.තවද ආරක්ෂක ලේකම්වරයා කියා සිටියේ පදිංචිකරුවන් දැනට පදිංචි එම භූ®මියේම මහල් නිවාස සංකීර්ණය ඉදිකරන අතර ඒ් සඳහා නවීන පහසුකම් ද ඇතුළත්ව ජන ජීවිතය ඉහළට නංවා ගැනීම සඳහා එම පදිංචිකරුවන්ට මනා පිටිවහලක්ද වන බවයි.නිවාස සංකීර්ණය ඉදිකිරීම සඳහා පැල්පත් නිවාස කඩා ඉවත්කරන අතර ඒ සඳහා පදිංචි කරුවන්ට තාවකාලික නිවාස ඉදිකරදෙන බවද පැවැසීය.